《郑佥判取苏黄门图史园囿文章鼓吹之语为韵见》
宋代·方岳

肮脏自山林，伊优自朝市。
是耶其非欤，一笑付图史。
纷华勿与战，深沟闭坚垒。
岁月曾几何，折北俱披靡。
问君胡能然，待以不争耳。
北山有微行，聊足屣吾履。
未莎者维菊，未棘者维杞。
撷之复湘之，寒绿冰人齿。
秋声在树间，饷我一睡美。
谁其惊周公，山鸟亦逝矣。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。